Diari Oficial de la Generalitat Valenciana


Sumari del DOGV 4731, del 14-04-2004 (2004/2533)

Notificació a la Fundació per al Foment d'Iniciatives Empresarials. Expedient de regularització-extinció de la Fundació per al Foment d'Iniciatives Empresarials 134-V.
-----------------------------------------------------------------------------------------------------------------------------------------------------------------------

### Dades del document

Número de DOGV
:   4731

Data del DOGV
:   14-04-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2533


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a la Fundació per al Foment d'Iniciatives Empresarials. Expedient de regularització-extinció de la Fundació per al Foment d'Iniciatives Empresarials 134-V. [2004/F2533]
  
Per no haver pogut practicar la notificació al domicili facilitat a la persona interessada, de l'acte que tot seguit es transcriu, es disposa la seua publicació al tauler d'edictes de l'ajuntament del seu últim domicili i en el Diari Oficial de la Generalitat Valenciana, de conformitat amb l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb el text següent:
  
«En data 23 de gener de 2004 (Registre d'eixida d'esta conselleria el dia 29 de gener de 2004), i a la vista de les dades que hi ha en el Registre de Fundacions de la Comunitat Valenciana, es desprén que la Fundació per al Foment d'Iniciatives Empresarials no ha presentat comptes, ni pressuposts econòmics anuals en els tres últims exercicis. Així mateix, no hi ha constància del funcionament de la fundació, ni del compliment dels seus fins fundacionals, cosa a què està obligada per les disposicions legals en la matèria: Llei 8/1998, de 9 de desembre, de Fundacions de la Comunitat Valenciana, i la Llei 50/2002, de 26 de desembre, de Fundacions.
  
Tampoc no consta cap sol·licitud ni documentació acreditativa que pogueren justificar, si fa el cas, les circumstàncies ressenyades anteriorment, per trobar-se la fundació immersa en algun procediment de modificació estatutària, fusió o extinció d'esta.
  
Les dites omissions, que afecten el funcionament del Registre de Fundacions, fan procedent que eixe patronat inicie els tràmits necessaris per a regularitzar la situació d'esta, o, si fa el cas, sol·licite la seua extinció, d'acord amb allò que s'ha establit per la normativa; o poder, si no n'hi ha, instar la corresponent resolució judicial d'extinció.»
  
D'acord amb allò exposat, se li concedix un termini de 15 dies hàbils, comptadors a partir de l'endemà de la notificació, perquè al·legue i/o present els documents i justificacions que estime pertinents, a l'empara del que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Si abans del venciment del citat termini manifesta la seua decisió de no efectuar al·legacions ni aportar nous documents o justificacions, es tindrà per realitzat el tràmit. Igualment, si transcorregut el termini de 15 dies hàbils indicat no es comunica res respecte d'això, es procedirà a iniciar el tràmit d'extinció de la fundació.